Arriva indviede mandag en sundhedsbus i Aalborg. Bussen skal nu på rutefart ud til firmaets mange medarbejdere, landet over, så de kan måles og få gode råd om helbredet.

- Dejligt liv. Får et bedre liv. Får det bedre med sig selv. Får en bedre arbejdsplads, siger chauffør Ann Mikkelsen om Arrivas initiativ. Nordjyllands Trafikselskab er med helt fremme i bussen og betaler ekstra for at Arriva gør en indsats. Busselskabet får simpelthen mere i timen ved at være sundhedscertificerede. - Det er vigtigt, at sætte fokus på chaufførernes sundhed, for det er en udsat gruppe, siger Thomas Kastrup-Larsen (S), formand i NT og Sundhedsrådmand i Aalborg Kommune.